Лепшае “ўзбраенне” ад смяротнай інфекцыі — веды і прафілактыка, упэўнены у Сенненскай цэнтральнай раённай бальніцы і раённай арганізацыі Беларускага таварыства Чырвонага Крыжа. У Сусветны дзень барацьбы з туберкулёзам, што адзначаецца 24 марта, яны зладзяць сумесную акцыю “Разам супраць туберкулёзу”. Падчас яе будзе працаваць “Прамая лінія” з урачом-фтызіятрам Сенненскай ЦРБ Алегам Паўлаўвічам Усялёнкам. Патэлефанаваўшы па нумары 4-11-06, жыхары раёна змогуць атрымаць кансультацыю па пытаннях прафілактыкі і лячэння хваробы. А ўдзельнікі ініцыятыўнай групы “Родник” і валанцёры з ліку вучняў СШ №2 г.Сянно ў гэты дзень выйдуць на вуліцы горада, каб раздаць прахожым памяткі па прафілактыцы туберкулёзу.